వాము
వాము వంటలలో ఉపయోగించే ఒక విధమైన గింజలు. వాము లేదా ఓమను సంస్కృతం లో దీప్యక అని, హిందీలో అజ వాన్‌ అని అంటారు. వాము మొక్క మొత్తం సువాసన కలిగి ఉంటుంది. పువ్వులు గుత్తులు గుత్తులుగా ఉంటాయి. ఈ పువ్వులనుంచే విత్తులు వస్తాయి. వాము శరీరంలో వాతాన్ని హరింపజేస్తుంది. శూలలను తగ్గిస్తుంది. జీర్ణశక్తిని పెంపొందిస్తుంది. కడుపు ఉబ్బరం, ప్లీహవృద్ధిని తగ్గిస్తుంది. వాంతులను తగ్గిస్తుంది. గుండెకు కూడా అత్యంత ఉపయోగకారి. దీని శాస్త్రీయ నామము "ట్రాకీస్పెర్మమ్ కాప్టికమ్" (Trachyspermum copticum).
కొమ్ము (వృక్ష శాస్త్రము)
అడ్డవేరుమొక్క యొక్క వేరును కొమ్ము అంటారు, ఆంగ్లంలో Rhizome అంటారు. Rhizome అనునది పురాతన గ్రీకు పదం నుండి వచ్చింది. అడ్డు వేర్ల ద్వారా మొక్కలు తన సంతతిని పెంచుకునే వేర్లను Rhizome అంటారు. భూమిలోపల గురుత్వాకర్షణ శక్తికి లంబంగా పెరిగే ఈ వేర్ల నుండి జంతువుల కొమ్ముల వలె కొత్త మొక్కలు పుట్టుకొస్తాయి, భూమిలోపల పెరిగే వేర్లు కూడా కొన్ని రకాలు కొమ్ముల వలె లింకులు లింకులుగా అత్తుకొని ఉంటాయి, అందుచేత పసుపు, అల్లం మొదలగు మొక్కల వేర్లను పసుపు కొమ్ములు, అల్లం కొమ్ములు అని అంటారు.